Diari Oficial de la Generalitat Valenciana


Sumari del DOGV 3647, del 17-12-1999 (1999/10301)

RESOLUCIÓ de 9 de desembre de 1999, de la Direcció General d'Ordenació i Innovació Educativa i Política Lingüística, per la qual es resol el concurs públic d'ajudes per al desenrotllament de projectes de compensació educativa en centres privats concertats que impartixen ensenyaments d'Educació Infantil, Primària i Secundària Obligatòria, pel que fa al primer quadrimestre del curs escolar 1999-2000.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3647

Data del DOGV
:   17-12-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/10335


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 9 de desembre de 1999, de la Direcció General d'Ordenació i Innovació Educativa i Política Lingüística, per la qual es resol el concurs públic d'ajudes per al desenrotllament de projectes de compensació educativa en centres privats concertats que impartixen ensenyaments d'Educació Infantil, Primària i Secundària Obligatòria, pel que fa al primer quadrimestre del curs escolar 1999-2000. [1999/X10486]
  
Per Ordre de 4 de novembre de 1999, de la Conselleria de Cultura, Educació i Ciència, (DOGV de 10.11.1999) es va convocar un concurs públic d'ajudes per al desenrotllament de projectes de compensació educativa en centres privats concertats que impartisquen ensenyaments d'Educació Infantil, Primària i Secundària Obligatòria per al curs escolar 1999-2000.
  
Examinades les sol·licituds d'ajudes presentades així com la documentació que s'indica com preceptiva en la base tercera de l'annex I de la citada ordre i vista la proposta de concessió i denegació de les ajudes que eleva la comissió creada a l'efecte, en compliment d'allò que s'ha preceptuat en la base sisena de la citada ordre de convocatòria.
  
De conformitat amb la disposició final primera i la base setena, punt 1 de l'Ordre de 4 de novembre de 1999, així com amb les competències que el Decret 86/1999, de 30 de juliol (DOGV de 2.8.1999) atribuïx en el seu article 17, secció quarta a la Direcció General d'Ordenació i Innovació Educativa i Política Lingüística, per delegació del conseller de Cultura, Educació i Ciència, resolc:
  
Primer
  
Aprovar per al primer quadrimestre del curs escolar 1999-2000 el desenrotllament o pròrroga dels projectes de compensació educativa dels centres privats concertats que impartixen ensenyaments d'educació Infantil, Primària i Secundària Obligatòria que figuren en l'annex I.
  
Segon
  
Concedir als dits centres, per al primer quadrimestre del curs escolar 1999-2000 les ajudes econòmiques que figuren en l'annex I amb el fi de fer possible el desenrotllament dels projectes aprovats.
  
Tercer
  
Denegar els projectes dels centres que es relacionen en l'annex II amb la indicació, en cada cas, de les raons de la denegació.
  
Quart
  
El pagament de les subvencions indicades en l'article segon i l'annex I es realitzarà a càrrec de la dotació pressupostària de la línia de subvenció 4.13 de la secció, servici i programa 17.10.529.73 d'Ordenació i Innovació Educativa i Formació del Professorat del Pressupost de la Generalitat Valenciana per a 1999, d'acord amb allò que s'ha previst en l'article segon, punt 1 de l'Ordre de 4 de novembre de 1999.
  
Quint
  
La justificació per part dels beneficiaris de dites ajudes, així com el règim de pagament de les mateixes, es realitzarà d'acord amb allò que s'ha establit en la base octava de l'Ordre de 4 de novembre de 1999.
  
El termini que disposaran els beneficiaris per a justificar davant de la Direcció General d'Ordenació i Innovació Educativa i Política Lingüística la subvenció corresponent al primer quadrimestre del curs escolar 1999-2000, per raons de calendari festiu, s'amplia excepcionalment fins al 17 de desembre de 1999, sense possibilitat de cap pròrroga. En el cas que no es presente la justificació en el termini indicat, el beneficiari perdrà el dret a la subvenció.
  
DISPOSICIÓ FINAL
  
De conformitat amb allò que s'ha establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, el present acte, que posa fi a la via administrativa, podrà ser recorregut potestativament, en reposició, o bé cabrà plantejar directament recurs contenciós administratiu en els terminis i davant de l'òrgan que s'indiquen a continuació:
  
a) El recurs de reposició haurà d'interposar-se davant del conseller de Cultura, Educació i Ciència en el termini d'un mes a comptar des de l'endemà al de la seua publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà al de la seua publicació.